ສະຫະລັດປະນາມ ຜູ້ນໍາ Ivory Coast
ລັດຖະມົນຕີຕ່າງປະເທດສະຫະລັດ ປະນາມຜູ້ນໍາ Ivory Coast ທີ່ທໍາການໂຈມ ພວກປະທ້ວງແມ່ຍິງ
ລັດຖະມົນຕີກະຊວງການຕ່າງປະເທດສະຫະລັດ ທ່ານນາງ Hillary Clinton ໄດ້ຕຳໜິຕິຕຽນຢ່າງແຮງຕໍ່ປະທານາທິ ບໍດີທີ່ບໍ່ຍອມລົງຈາກອຳນາດຂອງ Ivory Coast ຫຼັງ ຈາກທະຫານ ຂອງປະເທດດັ່ງກ່າວ ໄດ້ຍິງປືນເຂົ້າໃສ່ ພວກປະທ້ວງ ໃນມື້ວັນພະຫັດຜ່ານມານີ້ ທີ່ເປັນເຫດ ໃຫ້ແມ່ຍິງ 7 ຄົນເສຍຊີວິດ ທ່ານນາງ Clinton ກ່າວໃນມື້ວັນສຸກວານນີ້ວ່າທ່ານ Lau- rent Gbagbo ແລະກຳລັງຂອງທ່ານໄດ້ສະແດງໃຫ້ເຫັນ ເຖິງການບໍ່ຄຳນຶງເຖິງຊີວິດຂອງມະນຸດແບບເຢັນຊາທີ່ສຸດ ທ່ານນາງ Clinton ເອີ້ນທ່ານ Gbagbo ວ່າເຫັນແກ່ໂຕ ແລະເວົ້າວ່າຄວາມພະຍາຍາມຂອງຜູ້ກ່ຽວທີ່ຍັງຈະສືບຕໍ່ ກຳອຳນາດ ທັງໆທີ່ໄດ້ຮັບການປະລາໄຊໃນການເລືອກ ຕັ້ງໃນເດືອນພະຈິກຜ່ານມານັ້ນເຮັດໃຫ້ຄວາມເຄັ່ງຕຶງໃນ Ivory Coast ເພີ່ມທະວີຄວາມ ຮ້າຍແຮງຂຶ້ນ ປະຊາຄົມນາໆຊາດສ່ວນໃຫຍ່ ໄດ້ຮັບຮູ້ທ່ານ Alassane Ouattara ວ່າເປັນຜູ້ໄດ້ຮັບ ໄຊຊະນະໃນການເລືອກຕັ້ງເມື່ອເດືອນພະຈິກແຕ່ທ່ານ Gbagbo ໄດ້ປະຕິເສດ ບໍ່ຍອມ ມອບອຳນາດໃຫ້ ໃນມື້ວັນສຸກວານນີ້ ຜູ້ນຳຂອງກຸ່ມ 5 ປະເທດໃນອາຟຣິກາ ໄດ້ພົບປະທີ່ນະຄອນຫຼວງ Nouakchott ຂອງ Mauritania ເພື່ອພະຍາຍາມຊອກຫາຊ່ອງທາງ ແກ້ໄຂສະພາບ ການບໍ່ໄປບໍ່ມາທາງດ້ານການເມືອງໃນ Ivory Coast ແລະກຸ່ມ ດັ່ງກ່າວມີແຜນການທີ່ ຈະເດີນທາງໄປ Ivory Coast ເພື່ອສືບຕໍ່ຫາຊ່ອງທາງໄກ່ເກ່ຍແຕ່ຕໍ່ມາໄດ້ຍົກເລີກແຜນ ການເດີນທາງທີ່ວ່ານີ້ ອົງການຂ່າວຝຣັ່ງ ລາຍງານວ່າ ພວກຜູ້ນຳທັງ 5 ໄດ້ຮຽກຮ້ອງໃຫ້ຢຸດຕິໃນທັນທີການ ສັງຫານໃນ Ivory Coast ພ້ອມໆກັບການເດີນຂະບວນທີ່ພວກທ່ານເວົ້າວ່າອາດເຮັດ ໃຫ້ສະຖານະການຊຸດໂຊມລົງກາຍເປັນຄວາມຮຸນແຮງໄດ້ນັ້ນ